Сяргей Яўгенавіч Алейнікаў

Сярге́й Яўге́навіч Але́йнікаў (нар. , ) — савецкі і беларускі футбаліст, быў прызнаны найлепшым беларускім футбалістам XX стагоддзя ў 2003 годзе.

 Кар’ера іграка 
Па ігравым амплуа — паўабаронца. Выступаў за клубы «Дынама» (Мінск) (1981—1989, капітан каманды ў 1985—1989), «Ювентус» (Турын, Італія) (1989/1990, 30 матчаў, 3 галы), «Лечэ» (Італія) (1990/1991—1992/1993, 29 матчаў у Серыі A), «Гамба Осака» (Японія) (1993—1995, 83 матчы, 14 галоў), «Адэвольд» (Удэвала, Швецыя) (1996, 5 матчаў). Пазней выступаў у аматарскіх італьянскіх клубах «Карыльяна» (Серыя C2) (1997/98) і «Ананьі Фантана» (Серыя D) (1998/99, ігрок/трэнер)

У чэмпіянатах СССР правёў 220 матчаў, забіў 31 гол. У еўрапейскіх кубкавых турнірах правёў 36 матчаў. За зборную СССР/СНД у 1984—1992 правёў 77 матчаў, забіў 6 галоў. У 1992—1994 выступаў за зборную Беларусі (4 матчы).

 Кар’ера трэнера 
У сезоне 1998/99 трэніраваў італьянскую каманду «Ананьі Фантана» (Серыя D). У сезоне 2000/01 — «Пантэдэру» (Серыя D). У 2003 годзе (да мая) — галоўны трэнер «Тарпеда-Металург» (Масква). З чэрвеня па верасень 2003 года — галоўны трэнер у падмаскоўным клубе «Віднае». З снежня 2003 года — каардынатар груп усіх узростаў дзіцяча-юнацкай футбольнай школы ў Каперціна, Італія. Трэнер у філіяле футбольнай акадэміі клуба «Ювентус» у Лечэ (з 2005 года). З чэрвеня 2007 года па 2008 трэнер італьянскай каманды «Крас» (6-ы дывізіён чэмпіянату Італіі). У 2011—2012 паўторна ўзначальваў гэты клуб.

У сакавіку 2014 быў прызначаны галоўным трэнерам каманды літоўскай А Лігі «Дайнава»Сергей Алейников возглавил литовскую "Дайнаву". Але справы «Дайнавы» ў чэмпіянаце пайшлі вельмі дрэнна — яна надзейна замацавалася на апошнім месцы без аніводнага ачка. У выніку ў маі 2014 Алейнікаў па сваёй ініцыятыве пакінуў алітускі клубФутбол. Сергей Алейников покинул "Дайнаву".

 Дасягненні 
 Чэмпіён СССР 1982,
 фіналіст Кубка СССР 1987,
 Віцэ-чэмпіён Еўропы 1988
 Уладальнік Кубка Італіі 1990.
 Уладальнік Кубка УЕФА 1990.
 удзельнік чэмпіянату Еўропы 1992, чэмпіянатаў свету 1986 і 1990.
 Лаўрэат прызоў за адзін з самых хуткіх галоў на чэмпіянаце свету 1986 (матч СССР — Венгрыя, 4-я хвіліна) і чэмпіянаце Еўропы 1988 (матч СССР — Англія, 3-я хвіліна).
 Выступаў за зборную свету супраць зборнай Бразіліі ў матчы, прысвечаным 50-годдзю Пеле (Мілан, 1990 год).
 7 разоў уваходзіў у спісы лепшых футбалістаў СССР.
 Тры разы прызнаваўся футбалістам года ў Беларусі (1984, 1986, 1988).
 Заслужаны майстар спорту СССР (1988).
 Па выніках апытання да 50-годдзя УЕФА быў прызнаны найлепшым футбалістам Беларусі за 50 гадоў.
 У гонар футбаліста заснаваны Клуб Сяргея Алейнікава, у склад якога ён уваходзіць.

 Крыніцы 

 Літаратура 
 Алейников С. Е., Беленький Д. И. И жизнь, и слёзы, и футбол… — Мн., 1992.

Катэгорыя:Футбалісты СССР
Катэгорыя:Чэмпіёны СССР па футболе
Катэгорыя:Футбалісты Беларусі
Катэгорыя:Ігракі зборнай СССР па футболе
Катэгорыя:Ігракі зборнай Беларусі па футболе
Катэгорыя:Заслужаныя майстры спорту СССР
Катэгорыя:Ігракі ФК Ананьі
Катэгорыя:Ігракі ФК Карыльяна
Катэгорыя:Ігракі ФК Адэвольд
Катэгорыя:Ігракі ФК Гамба Осака
Катэгорыя:Ігракі ФК Лечэ
Катэгорыя:Ігракі ФК Ювентус
Катэгорыя:Ігракі ФК Дынама Мінск
Катэгорыя:Футбольныя трэнеры Беларусі
Катэгорыя:Футбольныя трэнеры Італіі
Катэгорыя:Трэнеры ФК Дайнава
Катэгорыя:Трэнеры ФК Крас
Катэгорыя:Трэнеры ФК Віднае
Катэгорыя:Трэнеры ФК Масква
Катэгорыя:Трэнеры ФК Пантэдэра
Катэгорыя:Трэнеры ФК Ананьі
Катэгорыя:Рускія эмігранты трэцяй хвалі ў Італіі